text: Falske penge på festival
  01 juni 2010 kl. 09.26
  Ni falske 500 kr.-sedler er brug på Jelling-festivalen. Syv af sedlerne i boderne på selve festivalen og to i taxa, der har kørt folk fra Jelling.
  - Sedlerne er kopier - enten fra en farveprinter eller en farvekopimaskine, oplyser vicepolitikommissær Martin Olesen, Sydøstjyllands Politi i Vejle til TV SYD. 
  Og når musikken spiller, kan jeg godt forstå, at de ikke er blevet opdaget.
  
  Samme serienummer
  Den første falske 500 kr.-seddel blev opdaget, da pengene fra salgboderne skulle gøres op. Det var først, da sedlerne om i hænderne på folk, som er vant til at arbejde med pengesedler, at det blev afsløret, at der bl.a. ikke var noget vandmærke. Og at de alle havde samme serienummer...! 
  - Derefter blev hele omsætningen gennemgået igen, fortæller Martin Olesen, og så var der flere.
  
  Brug i taxaer
  De to sidste sedler er indleveret af Vejle Taxa - formentlig fra ture fra festivalen. 
  Politiet har sendt de ni falske sedler til Dokument-sektionen hos Rigspolitiet.
  